ლოს-ანჯელესი

ლოს-ანჯელესი, კუნტათ ელ-ეი (LA), ანგელოზეფიშ ნოღა — ნოღა კალიფორნიას. მახორობათ ააშ-შ სიდიდათ მაჟირა ნოღა რე ნიუ-იორკიშ უკული. ნოღაშ სტატუსიქ მიაჩუ1850 წანაშ 4 პირელს დო თე ჯოხოდვალათ ქაუნთიშ ადმ. ცენტრიე. 2000 წანაშ ცენზიშ მიკოჯინათ თიში მახორობა აკმადგინანდჷ 3,69 მილიონს, მარა 2004 წანაშ 1 კვირკვეშ ეჭარუათ ნოღაშ მახორობაქ 3,85 მილიონშა მიანჭუ, ქაუნთიშ ედომიშ 10 მილიონი მახორუშე. ნოღა ობჟათე კალიფორნიაშ ურბანული აგლომერაციეფიშ ცენტრი დო უშანულამაშ ნორთიე. თიში ფართობი 1200 კვ.კმ, მუთ თინა ნიუ-იორკის დო ჩიკაგოს გინოძჷ.

ლოს-ანჯელესი ქიანაშ ართ-ართი კულტურული, ეკონომიკური, ომენცარე დო ართუაფაშ ცენტრიე. ნოღა თაშნეშიშე მოსოფელიშ ართ-ართი არძაშე კოსმოპოლიტი აბანიე, თეშ მუჭოთ ქიმერონიშ ავანგარდი, სოდგათ დუს ეკმიკოროცხანს მოსოფელიშ ფაქტიურო არძა ერიშ წჷმმარინაფალი. თაქ მულირ ადამიერეფს ირო ოჰამუდჷ ნოღაშ ჰამო კლიმატი, შურდგჷმილი რინაშ რიტმი, უდიდაში ენერგია, რჩქალ ოკიანეშა თარი ინმალუშ სტატუსი დო ”ამერიკული ოცნებაშ” გოხორციალაფაშ მეშქაშალეფი. 1932 დო 1984 წანეფს, ლოს-ანჯელესი ოლიმპიურ ლაჸაფეფს მენძელენდუ. ლოს-ანჯელესიშ არძაშე კრიმინალური საგანოეფიე Compton-ი Watts-ი დო inglewood-ი დო არძაშე კრიმინალური ბუნა Bloods-ი.

 რესურსეფი ინტერნეტის 
 City of Los Angeles Official Website
 ExperienceLA.com
 Los Angeles Convention & Visitors Bureau
 Los Angeles website 

კატეგორია:ლოს-ანჯელესი
კატეგორია:ააშ-იშ ნოღეფი
კატეგორია:ზარხულიშ ოლიმპიური ლაჸაფეფიშ მენძელი ნოღეფი